Крымехь бина т1ом берзар Александр шолг1аниг паччахь х1оьттича хилира. Парижехь машар а бина, мукъадаьлла дерриг эскар Кавказе хьажийра императора. Дег1астанний, Нохчийчоьний гонах д1ах1оттийнера, кху чохь дерг доцург-270 эзар эскар. Иза Афганистанехь хиллачу советийн эскарал шозза сов ду. Цу хенахь, х1уъа дина а Кавказан т1ом берзо г1ертара Александр шолг1аниг, шен деда паччахь волуш болийна болу. Къоначу паччахьо оцу т1амна империн бюджетан 20 процент къастийнера.